****

 **Треска за усмивки – Национален конкурс за „Най-усмихнат клас на България 2019“ на Сдружение „УСМИВКА“ с подкрепата на Община Бургас**

По традиция всеки първи петък на октомври , преди да настъпи есента, се отбелязва Световният ден на усмивката. Негов основател, както и автор на популярното усмихнато жълто личице, е американският график Харви Бел, създал символа като част от рекламна кампания през 1963. Днес усмихнатото лице е един от популярните емотикони не само в Интернет, но и навсякъде в нашия живот.

Според Бел това трябва да бъде денят „посветен на доброто настроение и добрите дела“ и да преминава под мотото:

**Направи добро.**

**Помогни на някого да се усмихне.**

Бел смятал още, че това трябва да бъде ден, в който всеки да се усмихва и да дарява усмивки на околните. Датата е в началото на октомври, защото началото на есента определено има нужда от повече усмивки.

**За шеста поредна година Сдружение „УСМИВКА“ с подкрепата на Община Бургас организира Национален конкурс на тема „Най-усмихнатият клас на България 2019“ от 01.10.2019г. до 30.10.2019г. Конкурсът се провежда в 6 категории .**

I-ва категория–„ Най-усмихнатите деца в детската градина“

II-ра категория – „Най-усмихнати първолаци“

III – та категория – „Най- усмихнат начален курс от 2-ри до 4-ти клас

IV – та категория – „Най- усмихната прогимназия“ 5-ти до 8-ми клас

V - та категория – „ Най- усмихнати гимназисти“ 9-ти 11-ти клас

VI –та категория – „Най-усмихнати абитуриенти“

**Здравейте с Усмивка!**

Статистиката ни през годините сочи, че с участието на над 900 училища и детски градини и над 25 000 детски усмивки над 100 публикации в медиите и весели репортажи в централните новини на bTV, СКАТ и Канал 0 “Най-усмихнат клас на България” е безспорно най-големия конкурс за усмивки в страната!

За 6 - та поредна година, кажете с нас - Сдружение “Усмивка” отново ДА на усмивката в училище и участвайте в най-големия конкурс за усмивки в страната!

**Конкурсът 2019г. се провежда под надслов - “През новата учебна година по –умни, по –сплотени, по-креативни - Усмивката прави силата!”**

Покажете на всички уважението, сплотеността,креативността и подкрепата във Вашия клас и просто се забавлявайте!

Най-важно е участието, защото усмивката прави силата! Бъдете най-усмихнатите и накарайте другите да се усмихнат!

**Как да участвате?**

 Всеки желаещ да се включи в конкурса трябва да изпрати фотография на класа с размер А4( МОЖЕ И ПО-ГОЛЯМ ФОРМАТ) до 30.10.2019г. на адрес

 Бургас ул. „Янко Комитов“ 4 Митка Георгиева - Сдружение „УСМИВКА“ за конкурса „Най-усмихнат клас на България 2019г „.

 **Напишете ни:**

 На обратната страна на снимката

* Кой  е Вашият клас и кой е Вашият класен ръководител?
* Кое е Вашето училище и къде се намира (град/село/област)?
* Телефон и имейл на преподавателя за връзка и изпращане на е-Грамоти.
* Категорията в която участва.

Фотографиите ще бъдат оценявани от жури.

 След приключване на конкурса фотосите ще бъдат представени в изложбата „Най-усмихнатият клас на България 2019“ на официалното награждаване на 27.11.2019г организирано от Сдружение „УСМИВКА“ и Община Бургас в сградата на Областна администрация.

Всички деца, участвали в конкурса получават е-Грамота от Сдружение "Усмивка" и Община Бургас.

Всички учители, участвали в конкурса получават е-Сертификат от Сдружение "Усмивка" и Община Бургас.

Победителите ще бъдат наградени както всяка година в официална церемония на 27.11.2019 в сградата на Областна Администрация Бургас и с регионално и национално медийно участие.

Благодарим Ви за усмивките!

Поздрави и усмивки от Бургас

Митка Георгиева

Председател на УС

Сдружение с нестопанска цел “Усмивка“

ул. „Янко Комитов „ № 4

8000 Бургас

М +359 887 395 403

[www.sdrujenieusmivka.org](http://www.sdrujenieusmivka.org)

[www.usmivka2018.org](http://www.usmivka2018.org)

Сдружение с нестопанска цел “Усмивка”, ЕИК/БУЛСТАТ 147031562